ΑΠΌΦΑΣΗ EUPOL ΚΙΝΣΆΣΑ/2/2005 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ της 22ας Νοεμβρίου 2005 για την παράταση της θητείας του αρχηγού αποστολής της αστυνομικής αποστολής EUPOL «ΚΙΝΣΑΣΑ» της ΕΕ στην Κινσάσα (ΛΔΚ) (2005/921/ΚΕΠΠΑ) H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ, Έχοντας υπόψη: τη συνθήκη για την Ευρωπαϊκή Ένωση, και ιδίως το άρθρο 25 παράγραφος 3, την κοινή δράση 2004/847/ΚΕΠΠΑ του Συμβουλίου, της 9ης Δεκεμβρίου 2004, περί αστυνομικής αποστολής της ΕΕ στην Κινσάσα (ΛΔΚ), όσον αφορά την ενιαία αστυνομική μονάδα (IPU) (EUPOL «Κινσάσα») (1), και ιδίως τα άρθρα 5 και 8, Εκτιμώντας τα ακόλουθα: (1) Στις 9 Δεκεμβρίου 2004, η Επιτροπή Πολιτικής και Ασφάλειας εξέδωσε την απόφαση EUPOL ΚΙΝΣΑΣΑ 1/2004 (2) με την οποία διορίσθηκε ο κ. Adílio Custódio ως αρχηγός αποστολής της EUPOL «Κινσάσα». (2) Η ανωτέρω απόφαση εκπνέει στις 31 Δεκεμβρίου 2005. (3) Στις 7 Νοεμβρίου 2005, το Συμβούλιο συμφώνησε να παρατείνει την EUPOL «Κινσάσα» για δώδεκα ακόμη μήνες. (4) Ο Γενικός Γραμματέας/Ύπατος Εκπρόσωπος πρότεινε την παράταση της θητείας του αστυνομικού διευθυντή κ. Adílio Custódio, ως αρχηγού της αποστολής EUPOL «Κινσάσα», έως τη λήξη της αποστολής. (5) Ως εκ τούτου, η θητεία του αρχηγού της αποστολής EUPOL «Κινσάσα» παρατείνεται έως τη λήξη της αποστολής, ΑΠΟΦΑΣΙΖΕΙ: Άρθρο 1 Η θητεία του κ. Adílio Custódio ως αρχηγού της αποστολής EUPOL «Κινσάσα», παρατείνεται έως τη λήξη της αποστολής. Άρθρο 2 Η παρούσα απόφαση παράγει αποτελέσματα από την ημέρα της έκδοσής της. Εφαρμόζεται έως τη λήξη της αποστολής EUPOL «Κινσάσα». Βρυξέλλες, 22 Νοεμβρίου 2005.

[Source: multi_eurlex | Tokens: 1432]